**Rámcová dohoda č. SE-VO1-2021/002241-004**

**o poskytovaní mobilných telekomunikačných služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „Dohoda“)

Zmluvné strany

**Objednávateľ:**

Názov:

**Slovenská republika**

**v zastúpení Ministerstva vnútra Slovenskej republiky**

Pribinova 2

812 72 Bratislava

V zastúpení: ............

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód: SPSRSKBA

(ďalej len „Objednávateľ“)

**a**

**Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

Bankové spojenie:

Číslo účtu:

Tel:

Email:

registrácia:

(ďalej len „Poskytovateľ“)

(Objednávateľ a Poskytovateľ ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ 2021/S xxx-xxxxxx zo dňa xx.xx.2021 a vo Vestníku verejného obstarávania č. xxx/2021 p. č. xxxxx – MSS zo dňa xx.xx.2021 verejnú súťaž na predmet zákazky „Mobilné telekomunikačné služby“ (ďalej len „verejné obstarávanie“).
2. Na základe vyhodnotenia ponúk bola ponuka Objednávateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Objednávateľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Základným účelom tejto Dohody je v súlade s výsledkom verejného obstarávania zabezpečenie služieb, tak ako sú zadefinované v bode 1.1. a v prílohe č. 1 tejto Dohody.

**Článok 1**

**Predmet Dohody**

* 1. Predmetom tejto Dohody je záväzok Poskytovateľa pre Objednávateľa zriadiť a poskytovať komplexnú, bezpečnú, efektívnu a ekonomicky výhodnú elektronickú komunikačnú službu, ktorá zahŕňa hlasové volania, SMS, MMS, internetové pripojenie v mobilných komunikačných zariadeniach, prostredníctvom virtuálnej privátnej siete (ďalej ako „VPS“) pre účastníkov Objednávateľa, t. j. vytvorenie vnútropodnikovej siete pre SIM karty Objednávateľa, pripojenie Objednávateľa do elektronickej komunikačnej siete Poskytovateľa VPS a ostatných poskytovateľov elektronických komunikačných sietí podľa § 3 zákona č. 351/2011 Z. z o elektronických komunikáciách v znení neskorších predpisov (ďalej len „zákon č. 351/2011 Z. z.“), do osobitných sietí MV SR (hlasovej a dátovej), ktoré MV SR zriadilo a prevádzkuje podľa zákona č. 351/2011 Z. z a možnosť jej nepretržitého využívania (ďalej len „Služby“) a záväzok Objednávateľa za riadne a včas poskytnuté Služby zaplatiť Poskytovateľovi odmenu v súlade s čl. 3 tejto Dohody.
  2. Predmetom poskytnutia Služieb sú
     1. mobilné hlasové a dátové služby,
     2. služba na manažovanie mobilných zariadení.
  3. Podrobný opis predmetu Dohody tvorí Prílohu č. 1 tejto Dohody, cenník služieb tvorí Prílohu č. 2 tejto Dohody a sú jej neoddeliteľnou súčasťou. V cene sú zahrnuté všetky náklady spojené s poskytovaním Služieb

* 1. Objednávateľ sa zaväzuje uhradiť cenu Poskytovateľovi za riadne a včasné poskytovanie komplexných, bezpečných a ekonomicky výhodných Služieb prostredníctvom VPS na základe vystavenej a doručenej faktúry Poskytovateľom.
  2. Poskytovateľ nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu tejto Dohody.
  3. Predpokladané množstvo poskytnutých Služieb je uvedené v cenníku služieb tejto Dohody, ktorý tvorí Prílohu č. 2 tejto Dohody. Objednávateľ nie je povinný zakúpiť predpokladané množstvo Služieb, ani vyčerpať predpokladaný maximálny finančný limit podľa čl. 3 bod 3.1. tejto Dohody.

**Článok 2**

**Miesto a čas plnenia**

* 1. Miestom poskytovania Služieb je Ministerstvo vnútra Slovenskej republiky, Pribinova 2, 812 72 Bratislava.
  2. Poskytovateľ sa zaväzuje poskytovať Objednávateľovi Služby v súlade s touto Dohodou na základe písomných objednávok (ďalej len „objednávka“) a ďalej čiastkových zmlúv o poskytovaní služieb (ďalej len „čiastková zmluva“). Vzor čiastkovej zmluvy tvorí Prílohu č. 3 Dohody. Predmet, rozsah plnenia a termín dodania služieb bude Objednávateľ špecifikovať v písomných objednávkach a ďalej budú služby konkretizované v čiastkových zmluvách adresovaných Poskytovateľovi.

**Článok 3**

**Cena a platobné podmienky**

* 1. Cena za poskytovanie služieb je stanovená na základe výsledku verejného obstarávania a je určená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov. Maximálna cena za zriadenie, aktiváciu a poskytovanie Služieb Poskytovateľom Objednávateľovi podľa tejto Dohody je počas celej doby platnosti tejto Dohody 8 602 877,- EUR bez DPH Eur (slovom: osem miliónov šesťstodvatisíc osemstosedemdesiatsedem eur), t.j. 10 323 452,40 Eur s DPH.
  2. Ďalšie zmluvné dojednania o cene sú podrobne uvedené v prílohe č. 2 Dohody.
  3. V prípade regulácie niektorej z cien za služby poskytované podľa tejto Dohody zo strany štátom na to oprávneného príslušného orgánu alebo orgánom Európskej únie je Poskytovateľ povinný Objednávateľovi fakturovať regulovanú cenu Služby, alebo nižšiu cenu Služby (ďalej ako „regulovaná cena služby“). Ak by regulovaná ceny služby bola odlišná od ceny uvedenej v tejto Dohode, je Poskytovateľ najneskôr 10 pracovných dní pred začiatkom fakturačného obdobia, v ktorom bude fakturovaná odlišná cena služby v porovnaní s cenou uvedenou v tejto Dohode primerane oboznámiť o zmene ceny Objednávateľa. Za primerané oboznámenie sa považuje minimálne elektronickou poštou zaslané oznámenie kontaktnej osobe, v ktorom bude prehľadným spôsobom určená presná regulovaná cena služby. Poskytovateľ je povinný postupovať spôsobom uvedeným v tomto bode pri každom znížení ceny ním poskytovaných služieb.
  4. K zmene ceny za poskytované služby môže Poskytovateľ pristúpiť tiež v prípade, že dochádza k zmene ceny na základe zmeny daňových alebo colných všeobecne záväzných právnych predpisov platných na území SR. Zmluvné strany nie sú povinné v prípade zmeny ceny podľa tohto bodu pristúpiť k uzatvoreniu dodatku k Dohode alebo Zmluve o poskytovaní služby, pokiaľ zákon o verejnom obstarávaní neustanovuje inak.
  5. Ak Poskytovateľ nepristúpi k zníženiu ceny služieb pre Objednávateľa podľa bodu 3.3 tohto článku tejto Dohody, je Objednávateľ oprávnený odstúpiť od tejto Dohody.
  6. Cenu za Služby podľa tejto Dohody bude Objednávateľ uhrádzať Poskytovateľovi na základe doručenej faktúry. Fakturácia bude uskutočňovaná jedenkrát mesačne. Poskytovateľ vystaví pre Objednávateľa jednu spoločnú faktúru za všetky skutočne zrealizované služby v príslušnom kalendárnom mesiaci. Mobilné dátové služby a prevádzka VPS sa budú fakturovať vo forme mesačnej platby, mobilná hlasová služba, roaming hlasová služba, roaming dátová služba, SMS, MMS sa budú fakturovať podľa skutočnej spotreby. Za správne vyhotovenie faktúry zodpovedá v plnom rozsahu Poskytovateľ.
  7. Neoddeliteľnou súčasťou faktúry je podrobný rozpis hovorov a správ za fakturačné obdobie na jednotlivé telefónne čísla pre Objednávateľa vrátane podrobného rozpisu prečerpaného objemu mobilných dát.
  8. Úhrada ceny za uskutočnené poskytnuté Služby bude vykonaná formou bezhotovostného platobného styku na základe jednotlivých faktúr vystavených Poskytovateľom po dodaní služieb. Poskytovateľ predloží Objednávateľovi faktúru najneskôr do desiatich dní po ukončení fakturačného obdobia.
  9. Faktúra musí obsahovať všetky náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). V prípade, ak faktúra nebude obsahovať všetky náležitosti podľa zákona č. 222/2004 Z. z. alebo určené touto Dohodou a/alebo písomnou Objednávkou, Objednávateľ je oprávnený do siedmich pracovných dní od riadneho doručenia faktúru vrátiť Poskytovateľovi na doplnenie a prepracovanie s uvedením nedostatkov. V tomto prípade sa preruší plynutie lehoty splatnosti faktúry a nová 30-dňová lehota splatnosti začne plynúť dňom riadneho doručenia opravenej faktúry Objednávateľovi.
  10. Lehota splatnosti faktúry je tridsať (30) dní odo dňa doručenia faktúry Objednávateľovi.
  11. Faktúra sa považuje za uhradenú dňom odpísania finančných prostriedkov z bankového účtu Objednávateľa uvedeného v záhlaví tejto Dohody v časti Objednávateľ.

**Článok 4**

**Podmienky poskytovania predmetu Dohody**

* 1. Poskytovateľ sa zaväzuje poskytovať Služby riadne a včas vo vlastnom mene, v kvalite, ktorá je pre takýto druh služieb obvyklá a v súlade so všeobecne záväznými právnymi predpismi platnými v Slovenskej republike.
  2. Poskytovateľ sa zaväzuje bezodkladne po nadobudnutí účinnosti tejto Dohody vytvoriť VPS a prvý deň nového fakturačného obdobia, v ktorom nadobudla táto Dohoda účinnosť, zaradiť do VPS všetky SIM karty Objednávateľa, s ktorými bola uzatvorená písomná čiastková zmluva o poskytovaní služieb a ktoré mal zaradené vo svojej VPS už pred podpisom Dohody a ktorým už uplynula lehota viazanosti v rámci VPS predchádzajúceho poskytovateľa. Tie SIM karty Objednávateľa, ktorým ešte neuplynula lehota viazanosti v rámci VPS predchádzajúceho poskytovateľa, je Poskytovateľ povinný zaradiť do VPS vytvorenej podľa prvej vety tohto článku tejto Dohody až po uplynutí lehoty ich viazanosti v rámci VPS predchádzajúceho poskytovateľa. Fakturačným obdobím sa na účely tejto Dohody bude považovať jeden kalendárny mesiac.
  3. Poskytovateľ je povinný zabezpečiť prenositeľnosť čísla do siete Poskytovateľa, ak užívateľ nezadefinuje inak.
  4. Objednávateľ v zmysle § 59 zákona č. 351/2011 Z. z. nesúhlasí so zverejnením jeho údajov alebo osobných údajov jeho zamestnancov v telefónnom zozname a s poskytovaním informačných služieb o účastníckych číslach pridelených Objednávateľovi na základe tejto Dohody, ako aj s poskytnutím telefónnych čísiel zaradených do VPS za účelom využívania na marketingové a obdobné účely.
  5. V prípade, ak Objednávateľ zistí, že Poskytovateľ poskytuje Služby v rozpore s ustanoveniami tejto Dohody, všeobecne záväznými právnymi predpismi platnými na území SR je oprávnený žiadať o poskytovanie Služieb podľa tejto Dohody riadnym spôsobom, pričom Poskytovateľ je povinný bezodkladne a bezplatne odstrániť prípadné vady Služieb spôsobené takýmto nesprávnym konaním.
  6. Poskytovateľ sa zaväzuje realizovať predmet Dohody špecifikovaný v čl. I tejto Dohody a jej Prílohy č. 1 na základe objednávok/čiastkových zmlúv Objednávateľa, v rozsahu týchto objednávok /čiastkových zmlúv a v lehote určenej v objednávke/ čiastkovej zmluve Objednávateľa. Vzor čiastkovej zmluvy tvorí Prílohu č. 3 tejto Dohody. Zmluvné strany sa dohodli, že v prípade rozporu medzi ustanovenia Prílohy č. 3 a touto Dohodou, má táto Dohoda prednosť pred čiastkovou zmluvou.
  7. Čiastková zmluva, vyhotovená na základe konkrétnych požiadaviek Objednávateľa bude vyhotovená v dvoch rovnopisoch a nadobúda platnosť dňom jej podpisu oprávnenými zástupcami Poskytovateľa a Objednávateľa a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.
  8. Zmluvné strany sa dohodli, že poskytovanie a využívanie VPS sa bude vo svojej celosti riadiť touto Dohodou stanovenými zásadami správneho využívania VPS.
  9. Objednávateľ sa zaväzuje, že nebude využívať VPS v rozpore s dobrými mravmi, protizákonným spôsobom, v rozpore s touto Dohodou, alebo takým spôsobom, ktorý by mal alebo mohol mať za následok zníženú kvalitu užívania VPS.
  10. Zmluvné strany sú povinné poskytnúť si navzájom všetku potrebnú súčinnosť na riadne plnenie tejto Dohody.

**Článok 5**

**Ochrana dôverných informácií a osobných údajov**

* 1. Zmluvné strany budú zachovávať mlčanlivosť o dôverných informáciách získaných pri plnení záväzkov vyplývajúcich z tejto Dohody. Dôvernými informáciami sa pre účely tejto Dohody rozumejú informácie, ktorých poskytnutie tretej osobe zmluvnou stranou by mohlo byť v rozpore s oprávnenými záujmami druhej zmluvnej strany.
  2. Dôvernými informáciami nie sú informácie, ktoré sa bez porušenia dohody stali verejne známymi, informácie oprávnene získané inak, ako od druhej zmluvnej strany, a informácie, ktorých používanie upravujú osobitné predpisy, a to napr. informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  3. Záväzky podľa bodov 5.1 a 5.2 tohto článku tejto Dohody sú časovo neobmedzené, a to až do doby, kedy sa informácie stanú verejne známymi.
  4. Zmluvné strany berú na vedomie svoje povinnosti pri ochrane osobných údajov v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Za účelom plnenia povinností Poskytovateľa bol poskytovateľ povinný zaslať Objednávateľovi platné Zásady ochrany osobných údajov Poskytovateľa (alebo iný relevantný dokument, upravujúci ochranu osobných údajov) pred podpisom tejto Dohody. Poskytovateľ je povinný informovať Objednávateľa o každej zmene Zásad ochrany osobných údajov poskytovateľa (alebo iného relevantného dokumentu, upravujúceho ochranu osobných údajov) počas trvania dohody a to najneskôr v deň nadobudnutia účinnosti zmien.

**Článok 6**

**Doba trvania Dohody a zodpovednosť za vady**

6.1. Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v bode 3.1. tejto Dohody, podľa toho, ktorá skutočnosť nastane skôr.

6.2. Poskytovateľ zodpovedá v súlade s Obchodným zákonníkom Objednávateľovi za vady poskytnutých   
Služieb. Objednávateľ je povinný vady Služieb písomne oznámiť Poskytovateľovi bez zbytočného odkladu po tom ako sa o nich dozvedel (ďalej len „reklamácia“).

**Článok 7**

**Zmluvné pokuty a sankcie**

* 1. V prípade, že Poskytovateľ neposkytne Služby v súlade s Prílohou č. 1 v lehote uvedenej v objednávke/čiastkovej zmluve má Objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny  poskytovanej služby, s ktorou je Poskytovateľ v omeškaní. Zaplatením zmluvnej pokuty nie je dotknutý nárok Objednávateľa na náhradu škody.
  2. V prípade omeškania Objednávateľa s úhradou faktúry, má Poskytovateľ právo od Objednávateľa za každý aj začatý deň omeškania požadovať úroky z omeškania v zákonom stanovenej výške.
  3. V prípade, že Poskytovateľ neposkytne pokrytie dostatočným signálom v zmysle bodu 4.3 a 4.4 Prílohy č. 1 Opis predmetu zákazky, má právo Objednávateľ požadovať zmluvnú pokutu vo výške 300,- EUR za každý začatý deň omeškania a za každú lokalitu.
  4. Za nedodržanie SLA parametra uvedeného v bode 4.8 Prílohy č. 1 Opis predmetu zákazky bude Objednávateľ oprávnený požadovať od Poskytovateľa zmluvnú pokutu vo výške 1 000,- EUR za každý deň nedodržania SLA parametra.

**Článok 8**

**Skončenie Dohody**

* 1. Túto Dohodu je možné skončiť:
     1. písomnou dohodou Zmluvných strán, a to dňom uvedeným v takejto dohode; v dohode o skončení tejto Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,
     2. písomným odstúpením od tejto Dohody ktoroukoľvek zo Zmluvných strán,
     3. písomnou výpoveďou podľa bodu 8.7. tejto Dohody.
  2. Objednávateľ je oprávnený písomne odstúpiť od tejto Dohody aj v prípade porušenia Dohody podstatným spôsobom. Za porušenie dohody podstatným spôsobom sa rozumie predovšetkým ak:
     1. proti Poskytovateľovi sa začalo konkurzné konanie alebo reštrukturalizácia,
     2. Poskytovateľ vstúpil do likvidácie,
     3. Poskytovateľ koná v rozpore s touto Dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
     4. Poskytovateľ poruší povinnosť podľa čl. 9 bodu 9.3 tejto Dohody,
     5. v čase uzavretia tejto Dohody existovali dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
     6. Dohoda nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
  3. Poskytovateľ je oprávnený písomne odstúpiť od tejto Dohody v prípade, ak Objednávateľ poruší túto Dohodu podstatným spôsobom. Za podstatné porušenie tejto Dohody na strane Objednávateľa sa považuje omeškanie Objednávateľa s úhradou faktúry/faktúr o viac ako šesťdesiat (60) dní po lehote ich splatnosti.
  4. Objednávateľ je oprávnený písomne odstúpiť od tejto Dohody aj v prípade, ak Poskytovateľ nebol v čase uzatvorenia tejto Dohody zapísaný v registri partnerov verejného sektora alebo ak bol vymazaný z registra partnerov verejného sektora podľa zákona č. 315/2016 Z. z. o registri partnerov verejného sektora v znení neskorších predpisov (ďalej len „zákon č. 315/2016 Z. z.“).
  5. Odstúpenie od Dohody musí mať písomnú formu, musí sa v ňom uviesť dôvod odstúpenia a  nadobúda účinnosť dňom jeho doručenia druhej Zmluvnej strane. V prípade pochybností sa má za to, že odstúpenie je doručené na tretí deň po jeho odoslaní druhej zmluvnej strane.
  6. Zmluvná strana, ktorá odstúpi od tejto Dohody, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.
  7. Túto Dohodu môže Objednávateľ písomne vypovedať aj bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.
  8. Podstatným porušením tejto Dohody okrem iných prípadov uvedených v tejto Dohode sa rozumie aj:
     1. ak budú zo strany Objednávateľa opakovane (viac ako trikrát a nemusí ísť o rovnakú vadu) reklamované poskytnuté Služby a reklamácia bude oprávnená,
     2. ak dôjde zo strany Poskytovateľa opakovane (viac ako dvakrát) k omeškaniu s poskytnutím Služieb, resp. ich časti o viac ako štrnásť (14) kalendárnych dní.

**Čl. 9**

**Osobitné ustanovenia**

* 1. V Prílohe č.4 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvorenia tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Poskytovateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č.4 tejto Dohody, a to bezodkladne.
  3. V prípade zmeny subdodávateľa je Poskytovateľ povinný najneskôr do päť (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.4. tohto článku tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z.z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z..
  4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  5. Poskytovateľ vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.
  6. Akákoľvek písomnosť alebo iné správy, ktoré sa doručujú v súvislosti s touto Dohodou (každá z nich ďalej ako „Oznámenie“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie adresované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto Dohody:

Objednávateľ:

Ministerstvo vnútra Slovenskej republiky

XXXXXXXXXXX

k rukám: XXXX (vyplní Objednávateľ)

email: XXXX

* 1. Oznámenie adresované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto Dohody:

Poskytovateľ:

XXXXXXXXXXX

k rukám: XXXX (vyplní Poskytovateľ)

email: XXXX

* 1. Oznámenie nadobúda účinnosť dňom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  4. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  5. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej zmluvnej strany.
  6. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo písomnej Objednávky.

**Čl. 10**

**Záverečné ustanovenia a riešenie sporov**

* 1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Objednávateľ.
  2. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
  3. Práva a povinnosti zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Dohody, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.
  4. Táto Dohoda je vyhotovená v piatich (5) vyhotoveniach s platnosťou originálu, pričom Poskytovateľ obdrží dve (2) vyhotovenia a Objednávateľ obdrží tri (3) vyhotovenia.
  5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
  6. Neoddeliteľnou súčasťou tejto Dohody je:

Príloha č. 1 Predmet Dohody (opis predmetu zákazky súťažných podkladov)

Príloha č. 2 Cenník služieb

Príloha č. 3 Vzor čiastkovej zmluvy o pripojení/poskytovaní služieb (predkladá úspešný uchádzač)

Príloha č. 4 Zoznam subdodávateľov

V Bratislave dňa .......................................... V ....................... dňa: ..........................................

za Objednávateľa: za Poskytovateľa:

......................................................................... ..............................................................................

Mgr. Ján Lazar

Štátny tajomník MV SR